ישיבת גרודנא באר יעקב

ישיבת גרודנא באר יעקב היא ישיבה גדולה חרדית-ליטאית השוכנת בבאר יעקב בשכונת נווה דורון.

הישיבה היא חלק ממוסדות ישיבת פוניבז' (בנשיאות הרב אליעזר כהנמן) אולם מתנהלת באופן עצמאי.

== הקמת הישיבה ==
הישיבה הוקמה בשנת ה'תשכ"ו (1966) על ידי הרב יוסף שלמה כהנמן, "הרב מפוניבז'", במסגרת תוכניתו להקמת 18 ישיבות ברחבי הארץ, ונקראה על שמה של ישיבת שער התורה - גרודנא בליטא של רבי שמעון שקופ, בתחילה שכנה הישיבה בבני ברק שנה, ובי"ח בשבט ה'תשכ"ז עברה הישיבה לאשדוד ועמדה תחת חסות מוסדות פוניבז'. בראשות הישיבה כיהנו הרב צבי דרבקין, הרב יצחק הקר (חתנו של הרב שמואל רוזובסקי) והרב דב צבי קרלנשטיין. גם ראשי ישיבת פוניבז', הרב שמואל רוזובסקי והרב אלעזר מנחם מן שך, נחשבו מראשי הישיבה והגיעו בקביעות למסור שיעורים בישיבה. החל משנות ה-80, פסקו ראשי ישיבת פוניבז' למסור שיעורים ובמקביל החלו חיכוכים בין ראשי הישיבה הרב דרבקין והרב הקר לבין הרב קרלנשטיין ובין תלמידיהם הקרובים. במשך השנים היו מספר ניסיונות לגשר על הפערים בין ראשי הישיבה, מצד מנהיגים בציבור החרדי ובהם רבי אהרן לייב שטיינמן ורבי מיכל יהודה ליפקוביץ, ניסיונות אלו לא צלחו. בעקבות החיכוכים הבלתי פוסקים, הורה רבי אהרן לייב לרב דרבקין והרב הקר לעזוב את הישיבה ולהקים ישיבה חדשה.

== הישיבה לאחר הפיצול ==
בחנוכה ה'תש"ס (1999) הוקמה הישיבה מחדש בקריית ישמח משה שבגני תקווה, כאשר הרב דרבקין, הרב הקר ושאר הצוות למעט הרב קרלנשטיין, עזבו עם קבוצת תלמידים לישיבה החדשה ואליהם הצטרפו תלמידים נוספים מישיבת פוניבז'. לאחר הקמת הישיבה הגיע הרב שטיינמן למסור שיחות בישיבה מספר פעמים. ישיבת פוניבז' של הרב כהנמן פרסה את חסותה על הישיבה כחלק ממוסדותיה. הישיבה שכנה בקריית ישמח משה במשך 4 שנים ובאותה תקופה הייתה מוכרת כישיבת "גרודנא ישמח משה". בחודש חשוון תשס"ד (2003) עברה הישיבה לבאר יעקב למבנה שנשכר מישיבת נווה ארץ של הרב אליהו רפול, מכאן נגזר שמה "גרודנא באר יעקב". בחודש כסלו ה'תשפ"א (2020) הצטרפו ראשי הישיבה הרב דרבקין והרב הקר למועצת גדולי התורה של דגל התורה <ref></ref><ref></ref><ref></ref>. כיום מונה הישיבה כ-420 בחורים.

== רבני הישיבה ==

* ראש הישיבה הרב צבי דרבקין
* ראש הישיבה הרב יצחק הקר
* הרב דוד מנחם שניידר - משגיח
* הרב נחמיה פרידלנדר בנו של הרב חיים פרידלנדר משגיח 
* הרב אברהם צבי סגל - ראש הקיבוץ
* הרב חנניה פלטיאל שיף - ר"מ שיעור א' בנוסף מנהל הרב שיף את הרישום לישיבה.
* הרב יעקב יוסף אדלר - ר"מ שיעור ב'
* הרב יצחק אייזיק פלונצ'ק - ר"מ שיעור א'
* הרב משה כהנמן (בנו של הרב אליעזר כהנמן) - ר"מ שיעור א' (החל מא' אלול תשפ"ג)

* הרב שלמה שוורץ - ראש בקיאות
* הרב ישראל ברלין (חתנו של הרב אליעזר כהנמן) אחראי סדר שלישי
* הרב מרדכי זאב רוטנברג - אחראי יום שישי
* הרב יוסף שלמה הקר (בנו של ראש הישיבה הרב יצחק הקר) - משיב לבני הקיבוץ בסדר א', הרב ישראל בולג, הרב ישראל דיקמן, הרב זאב פרידמן, הרב מתתיהו גולדשטיין משיבים בסדר א' לכלל בני הישיבה

המשגיחים קטנים הרב ישראל שלום איראם

הרב משה הין הוא אחראי לסדר את חדרי הפנימיות בישיבה.

בנוסף, הרב יהודה אריה דינר מוסר שיעור שבועי בהלכה בישיבה אחת לשבועיים מדי מוצ"ש.

==קישורים חיצוניים==

* [https://www.youtube.com/@grodnoyeshivabeeryaakov21?pbjreload=102 ערוץ היוטיוב של הישיבה]
* [http://www.tog.org.il/m/Article.aspx?id=432 מאמר על ישיבת גרודנא באתר Tog]
* מכתב הרב גרשון אדלשטיין לבחורי הישיבה [https://www.tv2000.co.il/article/21469 בערוץ 2000] וב-[https://archive.jdn.co.il/j_world/1479783/ JDN]

== הערות שוליים ==

קטגוריה:ישיבות גדולות בישראל
קטגוריה:ישיבות ליטאיות בישראל
קטגוריה:באר יעקב: חינוך